આ પ્રક્રિયામાં નાની બાળકીઓની છાતી પર ગરમ પથ્થર રાખવામાં આવે છે, કે જેથી કરીને છાતીનો વિકાસ રોકી શકાય.

તેની પાછળનું કારણ છે છોકરીઓને પુરુષોની નજરથી, જાતીય સતામણી, અને દુષ્કર્મથી બચાવવી. 

'કિનાયા' (બદલાયેલું નામ) યૂકેમાં રહે છે.

તેમનો પરિવાર દક્ષિણ આફ્રિકાનો છે. બ્રેસ્ટ આયરનિંગનું પ્રચલન પણ આ જ દેશમાંથી શરૂ થયું હતું. કિનાયાએ 10 વર્ષની વયે બ્રેસ્ટ આયરનિંગનો સામનો કરવો પડ્યો હતો.

તેઓ જણાવે છે કે તેમનાં માતાએ તેમને કહ્યું કે "જો હું બ્રેસ્ટ આયરન નહીં કરાવું તો પુરુષો મારી તરફ આકર્ષાશે, અને મારી સાથે શારીરિક સંબંધ રાખશે."

સામાન્યપણે એક બાળકીનાં માતા જ આ પ્રક્રિયા પૂર્ણ કરે છે. જેમાં એક ગરમ પથ્થર અથવા તો એક ચમચીને ગરમ કરીને છાતી પર દબાવવામાં આવે છે, અને છાતીને સપાટ કરી દેવામાં આવે છે.

આ પ્રક્રિયા મહિનાઓ સુધી ચાલે છે.

તમે આ વાંચ્યું કે નહીં?

'રડવાની પણ પરવાનગી નથી'

કિનાયા હવે પુખ્ત વયનાં છે અને તેમની પોતાની દીકરીઓ પણ છે.

કિનાયા કહે છે, "થયેલી તકલીફને સમય મિટાવી શકતો નથી.."

"તમને રડવાની પણ પરવાનગી હોતી નથી. જો તમે રડશો તો એવું કહેવામાં આવે છે કે તમે પરિવારને શર્મિંદા કરો છો. તમે મજબ... બીજા 4000 અક્ષરો માટે લેખ ચાલુ રાખો:
ૂત છોકરી નથી."

કિનાયા હવે પુખ્ત વયનાં છે અને તેમની પોતાની દીકરીઓ પણ છે.

જ્યારે કિનાયાની મોટી દીકરી 10 વર્ષની થઈ, તો કિનાયાનાં માતાએ એ દીકરી પર બ્રેસ્ટ આયરનિંગની પ્રક્રિયા કરવાનું કહ્યું.

કિનાયા કહે છે, "મેં કહ્યું, ના ના ના.. મારી એક પણ બાળકી એ તકલીફને સહન નહીં કરે જે મેં કરી હતી. હું હજુ સુધી આઘાતમાં જીવી રહી છું."

કિનાયાએ પોતાના પરિવારથી અંતર જાળવ્યું. કેમ કે તેમને લાગતું હતું કે જો તેઓ તેમની સાથે સંબંધ રાખશે તો તેમની દીકરીઓ ખતરા હેઠળ આવી જશે અને તેમણે પણ તેમની મરજી વગર બ્રેસ્ટ આયરનિંગ કરાવવું પડશે.

સિમોન વર્ણવે છે કે કેવી રીતે તેમનાં માતાએ 13 વર્ષની વયે તેમના સ્તન લોઢાનાં ઓજારથી દબાવ્યાં હતાં.

એવું માનવામાં આવે છે કે યૂકેમાં આશરે 1000 છોકરીઓનું બ્રેસ્ટ આયરનિંગ કરવામાં આવ્યું છે.

દુનિયામાં ફિમેલ જેનિટલ મ્યુટિલેશન (FGM) જેને આપણે સામાન્ય ભાષામાં 'ખતના' તરીકે ઓળખીએ છીએ, તેના અંગે લોકોમાં જાગરૂકતા વધી રહી છે. પરંતુ બ્રેસ્ટ આયરનિંગ મામલે ખૂબ જ ઓછા લોકો છે કે જેઓ આ મુદ્દાને જાણે છે.

વિક્ટોરિયા ડેર્બિશાયર પ્રોગ્રામ સાથે વાત કરતાં એક મહિલાએ જણાવ્યું કે તેમને ત્યારે ખબર પડી બ્રેસ્ટ આયરનિંગ સામાન્ય બાબત નથી, જ્યારે તેમણે યૂકેની સ્કૂલમાં ભણતાં સમયે જોયું કે તેમનાં સહપાઠીનું શરીર તેમનાં કરતાં અલગ જોવા મળી રહ્યું હતું. તેનાંથી તેઓ ચિંતામાં મુકાઈ ગયાં.

તેમનાં બહેનનું આઠ વર્ષની વયે બ્રેસ્ટ આયરનિંગ થયું હતું. પરંતુ તેમનાં શિક્ષક એ વાતને જાણી શક્યાં ન હતાં જ્યારે તેમણે શારીરિક શિક્ષણના ક્લાસ મેળવવાનું બંધ કરી દીધું હતું.

તેઓ કહે છે, "જો મારા શિક્ષકને આ અંગે ખબર હોત, જો તેમને પહેલાંથી આવા મામલે ટ્રેનિંગ મળી હોત, તો મને મદદ મળી શકી હોત."

બ્રેસ્ટ આયરનિંગથી લાંબા ગાળાની પણ તકલીફ

સિમોન નામનાં મહિલાએ વિક્ટોરિયા ડેર્બિશાયર પ્રોગ્રામને જણાવ્યું કે તેમનું બ્રેસ્ટ આયરનિંગ 13 વર્ષની વયે થયું હતું જ્યારે તેમનાં માતાને ખબર પડી કે તેઓ સમલૈંગિક છે. 

તેઓ કહે છે, "મારી માતાનાં મતે, કદાચ હું એવી છોકરી હતી કે જેનાં પ્રત્યે લોકો આકર્ષિત થઈ જાય. તેનું કારણ મારાં સ્તન હતાં. જો તેઓ તેને સપાટ બનાવી દે તો હું કદરુપી બની જઈશ અને મને કોઈ પસંદ કરશે નહીં."

તેમનાં કેસમાં બ્રેસ્ટ આયરનિંગ મહિનાઓ સુધી ચાલ્યું. 

બીજી નાની છોકરીઓની જેમ, તેમને પણ છાતી પર ખૂબ જ ટાઇટ પટ્ટો પહેરવાનું કહેવામાં આવ્યું હતું, જેથી તે વધારે સપાટ બની જાય. તે પટ્ટો એટલો...